NÁVRH
ZÁKON
z  . . . . . . . . . . . . . . . . 2005,
ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení  niektorých zákonov v znení zákona č. 369/2004 Z. z.

Národná rada Slovenskej republiky sa uzniesla na tomto zákone:

Čl. I

Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z. sa mení a dopĺňa takto:

1. V poznámke pod čiarou k odkazu 3 sa citácia „Zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov“ nahrádza citáciou „Zákon č. 523/2004 Z. z. o rozpočtových pravidlách verejnej správy a  o zmene a doplnení niektorých zákonov“.

2.	V § 2 ods. 6 sa na konci pripája táto veta: „Rovnako sa postupuje aj u zamestnanca, ktorý počas pracovného pomeru začne vykonávať pracovnú činnosť, na vykonávanie ktorej je potrebný osobitný kvalifikačný predpoklad, alebo u zamestnanca, ktorý je ustanovený do funkcie vedúceho zamestnanca.“.

3.   V   poznámke pod čiarou k odkazu 8 sa citácia „nariadenie vlády Slovenskej republiky č. 156/2002 Z. z. o odbornej spôsobilosti pracovníkov v zdravotníctve“ nahrádza citáciou  „nariadenie vlády Slovenskej republiky č. 212/2004 Z. z. o odbornej spôsobilosti pracovníkov v zdravotníctve“.

4.	V § 6 ods. 1 v druhej vete sa na konci pripájajú tieto slová: „a pre pedagogického zamestnanca11a) s výnimkou vedúceho pedagogického zamestnanca, ktorému sú podriadení zdravotnícki zamestnanci (ďalej len „pedagogický zamestnanec“)“.
Poznámka pod čiarou k odkazu 11a znie:
     „11a) § 50 ods. 1 zákona č. 29/1984 Zb. v znení neskorších predpisov.“.  

5.	§ 6 sa dopĺňa odsekom 7, ktorý znie:
„(7) Pri určení započítanej praxe pedagogického zamestnanca na účely zvýšenia platovej tarify podľa § 7 ods. 10 sa postupuje podľa odsekov 2 až 5.“.

6.	V § 7 ods. 1 v druhej vete  sa za slová „ods. 1 písm. g)“ vkladá čiarka a  vkladajú sa slová „pedagogického zamestnanca“, v tretej vete sa slová „pedagogických zamestnancov a niektorých ďalších zamestnancov“ nahrádzajú slovami „vybraných skupín zamestnancov“ a na konci sa pripája táto veta: „Tarifný plat pedagogickým zamestnancom sa určí podľa odsekov 8 až 12.“.

7.	V § 7 ods. 2  v tretej vete sa za slová „ods. 1 písm. g)“ vkladajú slová „a pre vedúceho pedagogického zamestnanca“ a na konci sa pripája táto veta: „Vedúcemu pedagogickému zamestnancovi, ktorému sú podriadení zdravotnícki zamestnanci, sa tarifný plat určí podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov,  uvedenej v prílohe č. 5.“.

8.	V § 7 ods. 6 v úvodnej vete sa slová „stupnice platových taríf pedagogických zamestnancov a niektorých ďalších zamestnancov“ nahrádzajú slovami „osobitnej stupnice platových taríf vybraných skupín zamestnancov“. 

9.	Poznámka pod čiarou k odkazu 18 sa vypúšťa.

10.	V § 7 ods. 6 písmeno a) znie:
„a)	zamestnancovi, ktorý zabezpečuje odborné a metodické riadenie škôl a školských zariadení, prípravu pedagogickej dokumentácie, vykonáva metodickú činnosť v metodicko-pedagogických centrách alebo zabezpečuje rezortný informačný systém v školskom výpočtovom stredisku podľa osobitného predpisu,19)“.
Poznámka pod čiarou k odkazu 19 znie:
      „19) § 14 ods. 2 písm. b) až d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.“.

11.	§ 7 sa dopĺňa odsekmi 8 až 12, ktoré znejú:
„(8) Pedagogickému zamestnancovi patrí tarifný plat, ktorý je súčtom platovej tarify priznanej podľa odseku 9 a sumy zvýšenia platovej tarify. Rovnako sa postupuje aj u vedúceho pedagogického zamestnanca.
(9) Pedagogickému zamestnancovi patrí platová tarifa podľa prílohy č. 8 v závislosti od  platovej triedy, do ktorej je zaradený podľa § 5.
(10) Platová tarifa sa pedagogickému zamestnancovi s účinnosťou od 1. júla kalendárneho roka zvyšuje o 1 % za každý celý rok započítanej praxe dosiahnutej k 30. júnu bežného kalendárneho roka až do 16 rokov započítanej praxe. Za každý celý rok započítanej praxe od 17 rokov až do 32 rokov sa platová tarifa zvyšuje o 0,5 %.
(11) Pri zvýšení platovej tarify podľa § 28 ods. 1 suma zvýšenia platovej tarify sa vypočíta ako súčin zvýšenej platovej tarify a percentuálneho zvýšenia za celé roky započítanej praxe dosiahnutej k 30. júnu bežného kalendárneho roka. 
(12) Zvýšenie platovej tarify podľa odsekov 10 a 11 sa  zaokrúhľuje na celé desiatky korún nahor.“.

12.	V § 8 ods. 2 v prvej vete sa na konci pripájajú tieto slová: „a vedúcemu pedagogickému zamestnancovi v rámci rozpätia percentuálneho podielu z  platovej  tarify  platovej triedy, do ktorej je zaradený, zvýšenej o 24 %“.

13.	§ 10 vrátane nadpisu znie:
„§ 10
Osobný príplatok
(1) Zamestnancovi na ocenenie mimoriadnych osobných schopností, dosahovaných pracovných výsledkov alebo za vykonávanie práce nad rámec pracovných povinností a pedagogickému zamestnancovi aj za podmienok podľa odseku 2 možno priznať osobný príplatok až do sumy zodpovedajúcej ustanovenému limitu; to sa nevzťahuje na zamestnanca zamestnávateľa uvedeného v § 1 ods. 1 písm. g). Osobný príplatok sa určí pevnou sumou zaokrúhlenou na celé desiatky korún nahor.
(2) Pedagogickému zamestnancovi školy a školského zariadenia za sústavné prehlbovanie, zdokonaľovanie a rozširovanie odbornej a pedagogickej spôsobilosti v súlade s najnovšími progresívnymi vedeckými poznatkami, spoločenskými potrebami a požiadavkami pedagogickej a odbornej praxe možno priznať osobný príplatok. Podmienky na priznanie osobného príplatku pedagogickému zamestnancovi školy a školského zariadenia v závislosti od jednotlivých foriem ďalšieho vzdelávania podľa osobitného predpisu29a) rozpracuje zamestnávateľ v pracovnom poriadku.
(3) O priznaní osobného príplatku podľa odseku 1, jeho zvýšení, znížení alebo odobratí rozhoduje zamestnávateľ na základe písomného návrhu príslušného vedúceho zamestnanca.
(4) Limit osobného príplatku na účely odseku 1 je 100 % platovej tarify najvyššieho platového stupňa platovej triedy, do ktorej je zamestnanec zaradený a u pedagogického zamestnanca 100 % z platovej tarify platovej triedy, do ktorej je zaradený, zvýšenej o 24 %.“.
Poznámka pod čiarou k odkazu 29a znie:
„29a)  	Napríklad zákon č. 386/1997 Z. z. o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení zákona č. 70/1997 Z. z., vyhláška Ministerstva školstva Slovenskej republiky č. 42/1996 Z. z. o ďalšom vzdelávaní pedagogických pracovníkov.“. 

14.	V § 11 ods. 1 sa slová „dochádza k ohrozeniu života alebo zdravia“ nahrádzajú slovami „môže byť ohrozený život alebo zdravie“.

15.	V § 28 ods. 2 druhá veta znie: „Základná stupnica platových taríf uvedená v prílohe    č. 3, osobitné stupnice platových taríf uvedené v prílohách č. 4 a 5 a platové tarify pedagogických zamestnancov uvedené v prílohe č. 8 strácajú platnosť ustanovením zvýšených stupníc platových taríf podľa odseku 1.“.        

16.	Za § 30 sa vkladá § 30a, ktorý znie:
„§ 30a
(1) Zamestnávateľ určí pedagogickému zamestnancovi nový tarifný plat už za mesiac júl 2005.
(2) Platová tarifa, ktorá patrí pedagogickému zamestnancovi podľa § 7 ods. 9 sa  zvýši o   1 % za každý celý rok započítanej praxe priznanej podľa doterajších predpisov k 30. júnu 2005 až do 16 rokov započítanej praxe. Za každý celý rok započítanej praxe od 17 rokov až do 32 rokov sa platová tarifa, ktorá patrí pedagogickému zamestnancovi podľa § 7 ods. 9,  zvýši o 0,5 %. Zvýšenie sa zaokrúhľuje na celé desiatky korún nahor.“.

17.	Nadpis prílohy č. 4 znie: „Osobitná stupnica platových taríf vybraných skupín zamestnancov“.

18.	Nadpis prílohy č. 6 znie: „Percentuálny podiel príplatku za riadenie“.

19.	Za prílohu č. 7 sa vkladá príloha č. 8, ktorá  znie:

							      „Príloha č. 8   
							        k zákonu č. 553/2003 Z. z.

Platové tarify pedagogických zamestnancov
(Sk mesačne)

Platová trieda	Platová tarifa

	6	 8 730
7	 9 660
8	10 730
9	12 010
10	13 100
11	13 970
12	14 950.“.

Čl. II

Tento zákon nadobúda účinnosť 1. júla 2005.